Document ID: 32002D0834

Id-Deċiżjoni tal-Kunsill
tat-30 ta' Settembru 2002
li tadotta program speċifiku għar-riċerka, l-iżvilupp teknoloġiku u d-dimostrazzjoni:"L-Integrazzjoni u t-tisħiħ tal-Qasam Ewropew Tar-Riċerka" (2002-2006)
(2002 834/KE)
IL-KUNSILL TA' L-UNJONI EWROPEA
Wara li kkunsidra t-Trattat li jistabbilixxi l-Komunità Ewropea, u partikolarment L-Artikolu 166 tiegħu,
Wara li kkunsidra the proposta tal-Kummissjoni [1],
Wara li kkunsidra l-Opinjoni tal-Parlament Ewropew [2],
Wara li kkunsidra l-Opinjoni tal-Kumitat Ekonomiku u Soċjali [3],
Billi:
(1) Skond l-Artikolu 166(3) tat-Trattat, Deċiżjoni Nru 1513/2002/KE [4] tal-Parlament Ewropew u tal-Kunsill rigward is-sitt programm kwadru tal-Komunità Ewropea għar-riċerka, żvilupp teknoloġiku u attivitajiet ta' dimostrazzjoni, li jikkontribwixxu għall-ħolqien ta' Żona ta' Riċerka Ewropea u għall-innovazzjoni (2002-2006) (minn hawn il-quddiem msejjaħ "il-programm kwadru") għandu jkun implimentat permezz ta' programmi speċifiċi li jiddefinixxu regoli dettaljati għall-implimentazzjoni tagħhom, jistabblilixxi d-dewmien tagħhom u jipprovdi għall-mezzi meħtieġa.
(2) Il-programm kwadru huwa imfassal fuq tlitt gruppi principali ta' attivitajiet, "Il-konċentrazzjoni u l-integrazzjoni tar-riċerka Ewropea", "L-Istrutturar taż-żona Ewropea tar-Riċerka", u "It-tisħiħ tal-pedamenti taż-Żona Ewropea tar-riċerka" li l-ewwel u t-tielet fosthom, fejn jidħlu azzjonijiet indiretti, għandhom ikunu implimentati taħt dan il- programm speċifiku.
(3) Għal dan il-programm għandhom japplikaw ir-regoli għal parteċipazzjoni ta' l-impriżi, iċ-ċentri ta' riċerka, u universitajiet u għad-diffuzjoni tar-riżultati tar-riċerka, għal-programm kwadru (minn hawn 'l quddiem msejħa "Ir-regoli għal parteċipazzjoni u d-diffuzjoni").
(4) L-importanza ta' l-istrumenti ġodda (proġetti integrati u l-infrastrutturi ta' eċċellenza) hija rikonoxxuta bħala mezz ta' prijorità ġenerali sabiex jinkisbu l-iskopijiet ta' massa kritika, is-simplifikazzjoni tal-gestjoni u tal-valur miżjud Ewropew kontribwit mir-ricerka tal-Komunità fir-rigward ta' dak li diġà qed jitwettaq fil-livell nazzjonali, u ta' l-integrazzjoni tal-kapaċitajiet fir-riċerka. Se tkun żgurata tranżizzjoni bla skossi mill-modalitajiet użati fil-Ħames Programm Kwadru għal dawk użati fis-Sitt Programm Kwadru. L-istrumenti ġodda ser jintużaw mill-bidu tas-Sitt Programm Kwadru f'kull Programm u f'kull tema u, fejn ikun appropjat, bħala mezz ta' prijorità, waqt li jinżamm l-użu ta' proġetti ta' riċerka speċifika mmirati u l-azzjonijiet ta' koordinazzjoni. Dawn għandhom jippermettu li l-ispejjes amministrattivi u l-kost ta' l-impjegati jitnaqqsu għal mhux aktar minn 6,0 % ta' l-ammont totali meħtieġ għall-implimentazzjoni tal-programm. Fl-2004 se ssir evalwazzjoni ta' l-effiċjenza minn esperti indipendenti ta' kull wieħed minn dawn l-istrumenti fl-esekuzzjoni tal-programm kwadru.
(5) Kif provdut fl-Artikolu 170 tat-Trattat, dan il-programm huwa miftuħ għall-parteċipazzjoni tal- pajjiżi li jkunu iffinalizzaw il-ftehim li jkun hemm bżonn għal dan il-għan, u huwa miftuħ ukoll fil-livell tal-proġett, u fuq il-bażi ta' benefiċċju reċiproku, għall-parteċipazzjoni ta' imprizi minn pajjiżi terzi, u ta' organizazzjoniet internazzjonali għal kooperazzjoni xjentifika.
(6) Fl-implimentazzjoni ta' dan il-programm, għandha tingħata mportanza għall-promozzjoni ta' l-istrateġija ta' żvilupp sostenibbli; għall mobilità tar-riċerkaturi, b'mod konformi mal-komunikazzjoni Komunitarja "Strateġija ta' mobilità fiż-Żona Ewropea tar-Riċerka"; għall-innovazzjoni; għall-bżonnijiet ta' l-SME's u l-inkoraġġiment tal-parteċipazzjoni tagħom, kif ukoll għall-attivitajiet ta' kooperazzjoni internazzjonali ma' pajjiżi terzi u organizzazjonijiet internazzjonali. Għandha tingħata attenzjoni speċjali għall-pajjiżi kandidati.
(7) L-attivitajiet ta' riċerka mwettqa f'dan il-programm għandhom jirrispettaw il-prinċipji etiċi fondamentali, inklużi dawk li jinsabu fil-Karta tad-drittijiet fondamentali ta' l-Unjoni Ewropea.
(8) B'mod konformi mal-Komunikazzjoni tal-Kummissjoni "In-nisa u x-Xjenza" u r-Riżoluzjonjiet tal-Kunsill ta' l-20 ta' Mejju 1999 [5] u tas-26 ta' Ġunju 2000 [6] u r-Riżoluzzjoni tal-Parlament Ewropew tat-3 ta' Frar 2000 [7] fuq din it-tema, qed jiġi mplimentat pjan ta' azzjoni sabiex tissaħħaħ il-pożizzjoni u r-rwol tan-nisa fix-xjenza u fir-riċerka, u hemm bżonn ta' tisħiħ ulterjuri tal-azzjonijiet f'dan ir-rigward. Fit-twettieq ta' dan il-programm, se jittieħed kont ta' l-aspetti relatati mas-sess fir-riċerka.
(9) Sabiex jinkiseb il-potenzjal sħiħ ta' dan il-programm, għandu jiġi nkoraġġut l-involviment b'mod attiv tal-partijiet kollha, b'mod partikolari l-Istati Membri, il-pajjiżi kandidati assoċjati u l-istati assoċjati l-oħra bl-għan komuni li tiżdied il-koordinazzjoni ta' l-attivitajiet ta' riċerka li jsiru fl-Ewropa, inkluż permezz tal-ftuħ u s-sistemi ta' kollegament tal-programmi nazzjonali u ċ-ċirkolazzjoni ħielsa ta' l-informazzjoni li tappartjeni għall-attivitajiet ta' riċerka fil-livelli kollha.
(10) Dan il-programm għandu jkun implimentat b'mod flessibli, effiċjenti u trasparenti wara li jittieħed b'mod partikolari ta' l-interessi tal-komunitajiet xjentifiċi, industrijali, ta' l-utenti u dawk politiċi; l-attivitajiet ta' riċerka mwettqa taħt dan il-progamm għandhom jiġu adattati fejn ikun hemm bżonn ġħall-bżonnijiet tal-politika tal-Komunità u għall-iżviluppi xjentifiċi u teknoloġiċi.
(11) Għandha tkun faċilitata l-parteċipazzjoni tar-reġjuni l-aktar imbegħeda fl-azzjonijiet ta' RTD tal-Komuità permezz ta' mekkaniżmi adattati għas-sitwazzjoni partikolari tagħhom.
(12) Il-parteċipazzjoni f'dawn l-attivitajiet għandha tiġi mħeġġa permezz tal-publikazzjoni ta' l-informazzjoni neċessarja fuq il-kontenut, il-kondizzjonijiet u l-proċeduri, li għanda tkun aċċessibli fil-ħin b'mod sħiħ għall-parteċipanti, inklużi dawk mill-pajjiżi kandidati assoċjati u pajjiċi oħra assoċjati. Se jsiru attivitajiet speċifiċi b'appoġġ għall-parteċipazzjoni tax-xjenzjati u l-istituzzjonijiet mill-pajjiżi li qed jiżviluppaw, il-pajjiżi tal-Mediterran inkluċi l-Balkani tal-Punent kif ukoll ir-Russja u l-Istati Indipendenti Ġodda.
(13) Minħabba li l-miżuri għall-implimentazzjoni ta' din id-deċiżjoni huma prinċipalment miżuri ta' ġestjoni, u għandhom għalhekk jiġu adottati mill-proċedura ta' ġestjoni li tinsab fl-Artikolu 4 tad-Deċiżjoni tal-Kunsill 1999/468/KE tat-28 ta' Ġunju 1999, li tistabbilixxi l-proċedura għall-eżerċizzju tal-poteri mogħtija lill-Kummissjoni [8]; billli minn naħa l-oħra ir-riċerka li tinvolvi l-użu ta' l-embrijuni umaniu u taċ-ċelloli staminali ta' l-embrijuni umani hija soġġetta għall-parametri etiċi li għandhom jiġu stabbiliti skond l-evoluzzjoni tal-konoxxenza xjentifika, l-opinjoni tal-Grupp Ewropew fuq l-Etika, u, fejn ikun jgħodd, il-leġislazzjoni u r-regoli nazzjonali u internazzjonali fuq l-etika; u għalhekk, il-miżuri ġħall-finanzjament ta' dawn il-proġetti għandhom jiġu adottati permezz tal-proċedura provduta fl-Artikolu 5 tad-Deċiżjoni tal-Kunsill 1999/468/KE.
(14) Il-Kummissjoni għandha tipprovdi sabiex issir stima fil-ħin xieraq u bbażata fuq data ġenerali fuq l-implimentazzjoni ta' l-attivitajiet mwettqa minn dan il-programm, filwaqt li tqis ukoll il-kontribuzzjoni tal-programm ghall-ħolqien taż-Żona Ewropea tar-Riċerka, li se ssir bi spirtu miftuħ u b'rispett għall-partijiet kollha nteressati.
(15) Kull priorità tematika għandu jkollha l-linja ta' budget tagħha fil-Budget Ġenerali tal-Komunitajiet Erwopej.
(16) Il-Kumitat ta' Riċerka Xjentifika u Teknika (CREST) ġie kkonsultat dwar il-kontenut xjentifiku u tekniku ta' dan il-programm.
Adotta din id-Deċiżjoni:
Artikolu 1
1. B'mod konformi mal-programm kwadru, permezz ta' din id-Deċiżjoni ġie adottat programm speċifiku fuq l-integrazzjoni u t-tisħiħ taż-Żona Ewropea tar-Riċerka (minn hawn "l quddiem msejjaħ" il-programm speċifiku) għall-perjodu mit-30 ta' Settembru 2002 sal-31 ta' Diċembru 2006.
2. L-għanijiet u l-prijoritajiet xjentifiċi u teknoloġiċi għall- program speċifiku huma elenkati fl-Anness I.
Artikolu 2
Skond l-Anness II tal-programm kwadru, l-ammont ikkunsidrat meħtieġ għall-esekuzzjoni tal-programm speċifiku huwa ta' 12905 miljun euro, inkluż ammont massimu ta' 6,0 % għan-nefqa amministrattiva tal-Kummissjoni. Skomponiment indikattiva ta' dan l-ammont huwa mgħoti fl-Anness II.
Artikolu 3
L-attivitajiet kollha ta' riċerka li jsiru taħt il-programm speċifiku għandhom jinħadmu b'mod konformi mal- prinċipji fondamentali ta' l-etika.
Artikolu 4
1. Ir-regoli dettaljati għall-parteċipazzjoni finanzjarja mill-Komunità fil-programm speċifiku għandhom ikunu dawk imsemmija fl-Artikolu 2(2) tal-programm kwadru.
2. Il-programm speċifiku għandu jkun implimentat permezz ta' l-istrumenti definiti fl-Anness III għall programm strutturali u deskritt fl-Anness III.
3. Ir-regoli għall-parteċipazzjoni u d-diffuzjoni għandhom japplikaw għall-programm speċifiku.
Artikolu 5
1. Il-Kummissjoni għandha tikteb programm ta' xogħol għall-implimentazzjoni tal-programm speċifiku, li juri aktar fid-dettall il-għanijiet u l-prijoritajiet xjentifiċi u teknoloġiċi kif jinsabu fl-Anness I, u l-iskeda ta' l- implimentazzjoni.
2. Il-programm ta' xogħol għandu jqis l-attivitajiet ta' riċerka pertinenti mwettqa mill-Istati Membri, l-iStati assoċjati u l-organizazzjoniet Ewropej u internazzjonali. Dan għandha jkun aġġornat fejn ikun hemm bżonn.
Artikolu 6
1. Il-Kummissjoni għandha tkun responsabbli għall- implimentazzjoni tal-programm speċifiku.
2. Fl-adozzjoni tal-miżuri li ġejjin tapplika il-proċedura stabbilita fl-Artikolu 7(2):
(a) It-tfassil u l-aġġornament tal-program ta' xogħol msemmi fl-Artikolu 5(1), inklużi l-istrumenti li għandhom jintużaw fuq bażi prijoritarja, kull aġġustament ulterjuri fl-użu tagħhom, il-kontenut tas-sejħiet għal proposti kif ukoll il-kriterji ta' evalwazzjoni u għażla li għandhom jiġu applikati;
(b) l-approvazzjoni tal-finanzjament ta'
(i) L-azzjonijiet ta' RTD li jinvolvu s-sistemi ta' eċċellenza u proġetti ntegrati,
(ii) L-azzjonijiet ta' RTD fl-oqsma tematiċi ta' prijorità li ġejjin:
"ix-xjenzi tal-ħajja bħall-bioloġija, il-genomika u l-bioteknoloġija għas-saħħa",
"it-teknoloġiji ta' l-Informatika",
"In-nanoteknoloġiji u n-nanoxjenzi, il-materjal multifunzjonali ibbażat fuq il-konoxxenza u l-proċessi u l-istrumenti ġodda ta' produzzjoni",
"L-Aeronawtika u l-ispazju",
"Il-kwalità u s-sigurtà ta' l-ikel",
"Żvilupp sostenibbli, Ekosistemi u Bidla globali",
fejn l-ammont tal-kontribuzzjoni tal-Komunità stamat taħt dan il-programm huwa ta' 1,5 miljun euro jew aktar.
(iii) Azzjonijiet RTD, differenti minn dawk imsemmija fil-punti (i) u (ii), fejn l-ammont stmat tal-kontribuzzjoni tal-Komunità taħt dan il-programm huwa ta' 0,6 miljun euro jew aktar;
(ċ) it-tfassil tal-parametri għal stima esterna skond l-Artikolu 6(2) tal-programm kwadru;
(d) kull aġġustament fl-iskomponiment indikattiv ta' l-ammont li jinsab fl-Anness II.
3. Il-proċedura stabbilita fl-Artikolu 7(3) għandha tapplika għall-adozzjoni tal-miżuri li ġejjin:
- dispożizzjonijiet għall-implimentazzjoni dettaljati dwar attivitajiet ta' riċerka li jinvolvu l-embrijuni umani u ċ-ċelloli staminali ta' l-embrijun uman.
- azzjonijiet ta' RTD li jinvolvu l-użu ta' embrijuni umani u ta' ċelloli staminali ta' l-embrijun uman.
Artikolu 7
1. Il-Kummissjoni hija assistita minn kumitat.
2. Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE.
3. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE.
Il-perijodu stabbilit fl-Artikolu 4(3) u 5(6) tad-Deċiżjoni 1999/468/KE għandu tkun ta' xahrejn.
4. Il-kumitat għandu jadotta r-regoli ta' proċedura tiegħu.
Artikolu 8
1. B'mod konformi ma' l-Artikolu 4 tal-programm Kwadru, il-Kummissjoni għandha għandha tirrrapporta regolarment dwar il-progress ġenerali ta' l-implimentazzjoni tal-programm speċifiku; għandha tkun inkluża informazzjoni fuq l-aspetti finanzjari u dwar l-użu ta' l-istrumenti.
2. Il-Kummissjoni għandha tqabbad esperti indipendenti sabiex iwettqu monitoraġġ u valutazzjoni indipendenti skond l-Artikolu 6 tal-programm kwadru fil-konfront ta' l-attivitajiet li jkun saru fl-oqsma li jaqgħu taħt il- program speċifiku.
Artikolu 9
Din id-Deċiżjoni hija ndirizzata lill-Istati Membri.
Magħmula fi Brussel, it-30 ta' Settembru 2002.

Labels: 7
1
5